text: ইস্রায়েলীয়রা (;  Bnei Yisra'el; ) ছিল প্রাচীন নিকট প্রাচ্যের লৌহ যুগীয় সেমিটিকভাষী উপজাতির একটি সংঘ, যারা উপজাতীয় ও রাজতান্ত্রিক সময়কালে কনান দেশের একাংশে বসবাস করত। তানাখের ধর্মীয় আখ্যান অনুসারে, ইস্রায়েলীয়দের উৎস বাইবেলীয় কুলপিতা অব্রাহাম ও কুলমাতা সারা, তাঁদের পুত্র ইস্‌হাক ও তাঁর স্ত্রী রিবিকা, তাঁদের পুত্র যাকোব (যাঁকে পরবর্তীতে ইস্রায়েল নামকরণ করা হয়েছিল যা ইস্রায়েলীয়দের নামের উৎস) ও তাঁর স্ত্রী লেয়া ও রাহেল, দাসী সিল্পা ও বিল্‌হা এবং ইস্রায়েলের দ্বাদশ বংশের সঙ্গে সম্পর্কিত। 
  
  প্রত্নতাত্ত্বিকভাবে ইস্রায়েলীয়দের বাইবেলীয়  উৎস নিশ্চিত করার প্রয়াস একসময় ব্যাপক সুদূরপ্রসারী হলেও পরবর্তীতে বিফল হওয়ায় পরিত্যক্ত হয়ে পড়ে। অনেক পণ্ডিতেরা গল্পগুলিকে অল্প ঐতিহাসিক ভিত্তিসম্পন্ন অনুপ্রেরণামূলক জাতীয় পৌরাণিক কাহিনী হিসাবে দেখেন।
  
  প্রত্নতাত্ত্বিক প্রমাণের ভিত্তিতে ও আধুনিক প্রত্নতাত্ত্বিক বিবরণ অনুসারে, ইস্রায়েলীয়রা এবং তাদের সংস্কৃতি জোরপূর্বক অঞ্চলটিতে ছড়িয়ে পড়েনি, বরং দক্ষিণ লেভান্ত, সিরিয়া, প্রাচীন ইস্রায়েল এবং ট্রান্সজর্ডানে দীর্ঘকাল ধরে বসবাসকারী আদিবাসী কনানীয় সম্প্রদায় থেকে বিভক্ত হয়েছিল।
  
  তথ্যসূত্র
title: ইস্রায়েলীয়